Document ID: 31994R3314

ΚΑΝΟΝΙΣΜΟΣ (ΕΚ) αριθ. 3314/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξης προσχώρησης του 1994, και ιδίως το άρθρο 169,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1101/89 του Συμβουλίου της 27ης Απριλίου 1989 σχετικά με τη διαρθρωτική εξυγίανση της εσωτερικής ναυσιπλοΐας (1), καθορίζει ένα καθεστώς διάλυσης πλοίων-
ότι ο κανονισμός (ΕΚ) αριθ. 844/94 (2), ο οποίος τροποποιεί τον κανονισμό (ΕΟΚ) αριθ. 1101/89, προκειμένου να διευκρινισθεί περισσότερο ο ορισμός των πλοίων που ανήκουν στον ενεργό στόλο, προσέθεσε ένα νέο κριτήριο που συνίσταται στον όρο να έχει καταβληθεί για το συγκεκριμένο πλοίο τουλάχιστον τρεις φορές η ετήσια εισφορά που αναφέρεται στο άρθρο 4 του κανονισμού (ΕΟΚ) αριθ. 1101/89-
ότι αυτό το νέο κριτήριο δεν επιτρέπει στους μεταφορείς εσωτερικής ναυσιπλοΐας ενός νέου κράτους μέλους, κατά τα πρώτα τρία χρόνια μετά την προσχώρησή του, να διαθέσουν τα πλοία του στόλου τους για διάλυση και να τα χρησιμοποιούν για αντιστάθμιση στα πλαίσια των διατάξεων του άρθρου 8 παράγραφος 1 του κανονισμού (ΕΟΚ) αριθ. 1101/89- ότι, συνεπώς, θα πρέπει να προβλεφθεί γι' αυτή την περίοδο μια παρέκκλιση απ' αυτό το κριτήριο για τα πλοία του στόλου ενός νέου κράτους μέλους, υπό τον όρο ότι, κατά την ημερομηνία της 28ης Απριλίου 1994, ήτοι την ημερομηνία ενάρξεως ισχύος του κανονισμού (ΕΚ) αριθ. 844/94, θα έχουν καταχωρηθεί στο νηολόγιο αυτού του κράτους και ότι τα εκμεταλλεύεται μια επιχείρηση που είναι εγκατεστημένη εκεί-
ότι, βάσει του άρθρου 2 παράγραφος 3 της συνθήκης προσχώρησης του 1994, τα όργανα της Ευρωπαϊκής Κοινότητας μπορούν να λάβουν, πριν την προσχώρηση, τα μέτρα που προβλέπονται στο άρθρο 169 της πράξης προσχώρησης, τα οποία αρχίζουν να ισχύουν από την ημερομηνία έναρξης ισχύος της εν λόγω συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5, παράγραφος 1 του κανονισμού (ΕΟΚ) αριθ. 1101/89, παρεμβάλλεται το ακόλουθο εδάφιο μετά το τρίτο εδάφιο:
"Ο όρος της πληρωμής που διατυπώνεται στο εισαγωγικό μέρος του τρίτου εδαφίου δεν εφαρμόζεται, για μια περίοδο τριών ετών που υπολογίζεται από την προσχώρηση ενός νέου κράτους μέλους, για τα πλοία που ανήκουν στον ενεργό στόλο αυτού του κράτους, τα οποία, στις 28 Απριλίου 1994, ήταν καταχωρημένα στο νηολόγιό του και τα εκμεταλλεύεται μια επιχείρηση που είναι εγκατεστημένη εκεί. Η εισφορά που αναφέρεται στο άρθρο 4 παράγραφος 1, πρέπει πάντως να έχει καταβληθεί γι' αυτά τα πλοία από την προσχώρηση."
Άρθρο 2
Ο παρών κανονισμός αρχίζει την ίδια ημερομηνία με τη συνθήκη προσχώρησης του 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1994.

Labels: 8
15
19